Ιερεμίας Καββαδίας

Ο Ιερεμίας Καββαδίας (Λευκάδα, 1693 ή 1703 - Κέρκυρα, 1781) ήταν Έλληνας ιερέας και λόγιος του 18ου αιώνα. 

 Βιογραφία 
Γεννήθηκε στη Λευκάδα το 1693 ή το 1703 και ήταν γιος ιερέα. Σύμφωνα με μια άποψη το κοσμικό του όνομα ήταν Ιωάννης Βαπτιστής και φέρεται να σπούδασε στην ΠάδοβαΤζιβάρα, Παναγιώτα (2001). σελ. 42.. Κατά τη δεκαετία του 1720 εγκαταστάθηκε στην Κέρκυρα όπου έζησε το υπόλοιπο της ζωής του διδάσκοντας επί σειρά ετών φιλοσοφία και ελληνική φιλολογία πρώτα ως οικοδιδάσκαλος και αργότερα ως καθηγητής στο δημόσιο Κοινό Φροντιστήριο της ΚέρκυραςΤζιβάρα, Παναγιώτα (2001). σελ. 45.. Ανάμεσα στους μαθητές του συμπεριλαμβάνονταν οι Ευγένιος Βούλγαρης και Νικηφόρος Θεοτόκης. Μάλιστα με τον δεύτερο συνεργάστηκε αργότερα (1758 - 1766) στη λειτουργία του Κοινού Φροντιστηρίου. Το ίδιο έτος (1766) εξέδωσε στη Λειψία ανθολογία ποιημάτων των μαθητών του υπό τον τίτλο Άνθη Νεοθαλή.

Παράλληλα ως ιερέας, ο Καββαδίας υπήρξε από το 1741 μέχρι το θάνατό του εφημέριος του ναού της Υπεραγίας Θεοτόκου των Στερεωτών. Απεβίωσε την 16η Νοεμβρίου του 1781 και θάφτηκε στο ναό της Παναγίας Κρεμαστής.

 Παραπομπές 

Κατηγορία:Έλληνες λόγιοι του 18ου αιώνα
Κατηγορία:Έλληνες συγγραφείς
Κατηγορία:Έλληνες κληρικοί